Natalse Natuurskoon – toortsie.com
Junie 27, 2018 ~ Toortsie
In die Kruger Wildtuin het ek net gesit en die bosveld geniet terwyl ons gery en gery het. Die diere wat ons gesien het, was ‘n heerlike bonus. Ek het die krapperigheid in my hart daar in die bos agtergelaat en vervuld daar weggegaan.
Toe kom ons in die Hluhluwe-wildreservaat in Natal. Hoe kan ek dit beskryf? Die natuurskoon is asemrowend. Dis groen, groen, groen. Ons kan duidelik sien dat dit hier gereën het.
Van reën gepraat, mense, dit is STEEDS ontstellend droog by ons. Die Kaap het wonderlik reën gehad, die Breërivier wat om ons loop, was in vloed, maar by ons het dit nog nie genoegsaam gereën nie. Ek het sommer iemand unfriend op Facebook wat weer eens oor die reën gekla het, dit breek ‘n mens se hart.
Maar terug in Natal. Ons het heelwat diere gesien. Baie buffels, ‘n paar renosters, olifante, waterbokke, apies, vlakvarke, ens.
Die toppunt was middagete by die restaurant daar op die kop. Mens verloor jouself in die heuwelagtigheid, die uitsig. Ons het sommer net gekyk en gekyk. ‘n Trop buffels het daar naby gewei.
En nee, ons het nie ‘n middagslapie gevang nie, al was die versoeking baie groot.
Posted in Reis-ervarings	HluhluweNatal
‹ PreviousMy present aan myself
Next ›Skryfsafari: Vullisvry
9 thoughts on “Natalse Natuurskoon”
Junie 27, 2018 om 7:02 vm
Dankie dat jy ons so saam met jou laat rondry.🌷
Junie 27, 2018 om 2:57 nm
Te heerlik! Bly julle rus so bietjie.
Junie 27, 2018 om 3:10 nm
Nou op pad terug.
Junie 27, 2018 om 3:25 nm
Julle moet veilig ry en sterkte met jou moeder se gesondheid. xx
Junie 27, 2018 om 3:29 nm
Dankie. Sy is terug in die ouetehuis. Haar kop is maar baie deurmekaar, maar op 89 kan ‘n mens dit seker aanvaar. Die rede tot hospitalisasie is gelukkig opgelos en ‘n ekstra pilletjie help vir die angstigheid. Ek dink ons is oor die bultjie. So baie dankie vir jou omgee.
Junie 27, 2018 om 3:34 nm
Junie 27, 2018 om 3:35 nm
Junie 28, 2018 om 12:59 nm
Natal het weer ‘n anderster skoonheid. Ek is bly jy hetcdit geniet, Toortsie. Reis veilig terug.
Junie 28, 2018 om 1:48 nm